Forord. 



Af Det kyl. danske Landhusholdningsselskab er det blevet 

 mig overdraget at forfatte et Skrift om Insekters og - andre 

 lavere Dyrs Angreb paa Landbrugets Kulturplanter. Hen- 

 sigten med Skriftet skulde være at give Landmændene en 

 praktisk Vejledning, ved Hjælp af hvilken de kunde skaffe 

 sig Oplysning om Aarsagerne til de af Dyr foraarsagede 

 Sygdomme paa deres Marker, faa nærmere Underretning om 

 disse Dyrs Levevis og saa vidt muligt faa Kundskab om 

 Midler, med hvilke de kan bekæmpes. 



Med dette Maal for Øje har jeg udarbejdet forelig- 

 gende Skrift, hvor Hovedvægten er lagt paa Beskrivelsen 

 af den Maade, paa hvilken Planterne angribes, samt de ska- 

 delige Dyrs hele Levevis, som det er nødvendigt at kjende 

 for at kunne bekæmpe dem paa en praktisk Maade. Dog har 

 jeg ikke ment helt at kunne forbigaa en almindelig zoologisk 

 Beskrivelse af Dyrenes Bygning og Slægtskabsforhold, da 

 det uden Kjendskab hertil ikke vil være muligt at naa til 

 rigtig Forstaaelse af disse Smaaskabningers Liv. 



Det forste Afsnit giver en kort Oversigt over de Midler, 

 ved Hjælp af hvilke man direkte eller indirekte kan be- 

 kæmpe de skadelige Dyr. Derefter gennemgaas Dyrene i 

 følgende Orden: Rundorme, Bænkebidere, Tusindben, Insekter, 

 Mider og Snegle, idet der forud for hver af disse Afdelinger 

 gaar en almindelig Beskrivelse af de paagjældende Dyrs 

 Bygning. Endelig følger som et sidste Afsnit en Nogle til 

 Bestemmelse af Dyrene. Nøglen er ordnet efter Værtplan- 

 terne og er. saa vidt muligt, bygget paa Angrebets Ka- 



